Lusopress v gravidite
Dobrý deň, lekár mi predpísal v 7.týždni tehotenstva na hypertenziu k Dopegytu ešte liek Lusopress 20mg/ pol tablety ráno a večer- môžem ho užívať, keď je v príb. letáku vyslovene písané, že sa v tehotenstve nesmie? Ďakujem
Dobrý deň,
ďakujeme Vám za otázku.
K dispozícií sú len obmedzené množstvá informácií o použití lieku Lusopress u gravidných žien.
Lusopress je kontraindikovaný počas gravidity.
Ak však je lekár informovaný o tehotenstve a na základe výsledkov usúdil potrebnú liečbu liekom Lusopress, odporúčam Vám dodržať nariadenia lekára. Ten pri predpise liekov zvažuje prínos liečby a možné riziká z nej vyplývajúce. Vysoký krvný tlak v tehotenstve totižto môže so sebou niesť vážne riziká ako pre matku tak aj pre samotný plod.
Ak však lekár nebol informovaný o Vašom prebiehajúcom tehotenstve, je potrebné ho o daných skutočnostiach dodatočne informovať.
Prajem Vám všetko dobré.
S pozdravom
PharmDr. Lenka Čorbová.